DA Den Europæiske Unions Tidende L 308/59

KOMMISSIONENS AFGØRELSE (EU) 2016/2003

af 14. november 2016

om ændring af beslutning 2009/300/EF og af afgørelse 2011/263/EU, 2011/264/EU, 2011/382/EU, 2011/383/EU, 2012/720/EU og 2012/721/EU for at forlænge gyldigheden af miljøkriterierne for tildeling af EU-miljømærket til bestemte produkter

(meddelt under nummer C(2016) 7218)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 3, litra c),

efter høring af Den Europæiske Unions Miljømærkenævn og

ud fra følgende betragtninger:

(1) Kommissionens beslutning 2009/300/EF (2) udløber den 31. december 2016.

(2) Kommissionens afgørelse 2011/263/EU (3) udløber den 31. december 2016.

(3) Kommissionens afgørelse 2011/264/EU (4) udløber den 31. december 2016.

(4) Kommissionens afgørelse 2011/382/EU (5) udløber den 31. december 2016.

(5) Kommissionens afgørelse 2011/383/EU (6) udløber den 31. december 2016.

(6) Kommissionens afgørelse 2012/720/EU (7) udløber den 14. november 2016.

(7) Kommissionens afgørelse 2012/721/EU (8) udløber den 14. november 2016.

(8) Der er foretaget en evaluering, som bekræfter relevansen og formålstjenligheden af de nuværende miljøkriterier og de tilhørende krav til vurdering og verifikation, der er fastsat i beslutning 2009/300/EF og i afgørelse 2011/263/EU, 2011/264/EU, 2011/382/EU, 2011/383/EU, 2012/720/EU og 2012/721/EU. Da en ny revision af de nuværende miljøkriterier og de tilhørende krav til vurdering og verifikation, som er fastsat i nævnte beslutning og nævnte afgørelser, endnu ikke er afsluttet, bør gyldighedsperioden for miljøkriterierne og de tilhørende krav til vurdering og verifikation forlænges indtil den 31. december 2017. Beslutning 2009/300/EF og afgørelse 2011/263/EU, 2011/264/EU, 2011/382/EU, 2011/383/EU, 2012/720/EU og 2012/721/EU bør derfor ændres i overensstemmelse hermed.

(9) Foranstaltningerne i denne afgørelse er i overensstemmelse med udtalelsen fra det udvalg, der er nedsat ved artikel 16 i forordning (EF) nr. 66/2010 —

VEDTAGET DENNE AFGØRELSE:

Artikel 1

Artikel 3 i beslutning 2009/300/EF affattes således:

»Artikel 3 Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. december 2017.«

Artikel 2

Artikel 4 i afgørelse 2011/263/EU affattes således:

»Artikel 4 Miljøkriterierne for produktgruppen »maskinopvaskemidler«, og de tilhørende krav til vurdering og verifikation gælder indtil den 31. december 2017.«

Artikel 3

Artikel 4 i afgørelse 2011/264/EU affattes således:

»Artikel 4 Miljøkriterierne for produktgruppen »vaskemidler«, og de tilhørende krav til vurdering og verifikation gælder indtil den 31. december 2017.«

Artikel 4

Artikel 4 i afgørelse 2011/382/EU affattes således:

»Artikel 4 Miljøkriterierne for produktgruppen »håndopvaskemidler« og de tilhørende krav til vurdering og verifikation gælder indtil den 31. december 2017.«

Artikel 5

Artikel 4 i afgørelse 2011/383/EU affattes således:

»Artikel 4 Miljøkriterierne for produktgruppen »universal- og sanitetsrengøringsmidler« og de tilhørende krav til vurdering og verifikation gælder indtil den 31. december 2017.«

Artikel 6

Artikel 3 i afgørelse 2012/720/EU affattes således:

»Artikel 3 Miljøkriterierne for produktgruppen »maskinopvaskemidler til industri- og institutionsbrug« og de tilhørende krav til vurdering og verifikation gælder indtil den 31. december 2017.«

Artikel 7

Artikel 3 i afgørelse 2012/721/EU affattes således:

»Artikel 3 Miljøkriterierne for produktgruppen »vaskemidler til industri- og institutionsbrug« og de tilhørende krav til vurdering og verifikation gælder indtil den 31. december 2017.«

Artikel 8

Denne afgørelse er rettet til medlemsstaterne.

Udfærdiget i Bruxelles, den 14. november 2016. På Kommissionens vegne Karmenu VELLA Medlem af Kommissionen

(1) EUT L 27 af 30.1.2010, s. 1.

(2) Kommissionens beslutning 2009/300/EF af 12. marts 2009 om opstilling af reviderede miljøkriterier for tildeling af Fællesskabets miljømærke til tv-apparater (EUT L 82 af 28.3.2009, s. 3).

(3) Kommissionens afgørelse 2011/263/EU af 28. april 2011 om opstilling af miljøkriterier for tildeling af EU-miljømærket til maskinopvaskemidler (EUT L 111 af 30.4.2011, s. 22).

(4) Kommissionens afgørelse 2011/264/EU af 28. april 2011 om opstilling af miljøkriterier for tildeling af EU-miljømærket til vaskemidler (EUT L 111 af 30.4.2011, s. 34).

(5) Kommissionens afgørelse 2011/382/EU af 24. juni 2011 om opstilling af miljøkriterier for tildeling af EU-miljømærket til håndopvaskemidler (EUT L 169 af 29.6.2011, s. 40).

(6) Kommissionens afgørelse 2011/383/EU af 28. juni 2011 om opstilling af miljøkriterier for tildeling af EU-miljømærket til universal- og sanitetsrengøringsmidler (EUT L 169 af 29.6.2011, s. 52).

(7) Kommissionens afgørelse 2012/720/EU af 14. november 2012 om opstilling af miljøkriterier for tildeling af EU-miljømærket til maskinopvaskemidler til industri- og institutionsbrug (EUT L 326 af 24.11.2012, s. 25).

(8) Kommissionens afgørelse 2012/721/EU af 14. november 2012 om opstilling af miljøkriterier for tildeling af EU-miljømærket til vaskemidler til industri- og institutionsbrug (EUT L 326 af 24.11.2012, s. 38).